b'\n_START_ARTICLE_\nJuovakuukala\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nJuovakuukala voi kasvaa 25\xc2\xa0cm pitk\xc3\xa4ksi. Sen vartalo on hopeankiiltoinen, vinoneli\xc3\xb6n muotoinen, ja siin\xc3\xa4 on nelj\xc3\xa4 pystysuoraa mustaa juovaa. Kala muistuttaa ulkon\xc3\xa4\xc3\xb6lt\xc3\xa4\xc3\xa4n hiukan lehtikalaa.\n_START_SECTION_\nAlkuper\xc3\xa4\n_START_PARAGRAPH_\nJuovakuukala on kotoisin Atlantin it\xc3\xa4rannikolta, Kanariansaarilta Angolaan. Se el\xc3\xa4\xc3\xa4 sek\xc3\xa4 murtovedess\xc3\xa4 ett\xc3\xa4 merivedess\xc3\xa4, tyypillisesti jokisuiden mangrovealueilla.\n_START_SECTION_\nVesiolot ja ravinto\n_START_PARAGRAPH_\nAkvaariokalana juovakuukalaa pidet\xc3\xa4\xc3\xa4n yleens\xc3\xa4 murtovesiakvaariossa, Nuoria yksil\xc3\xb6it\xc3\xa4 voi pit\xc3\xa4\xc3\xa4 makeassa vedess\xc3\xa4, mutta kutui\xc3\xa4n l\xc3\xa4hestyess\xc3\xa4 ne tarvitsevat vaiheittain yh\xc3\xa4 suolaisempaa vett\xc3\xa4. Kuukaloja ruokitaan sekaruoalla: kuivattua lev\xc3\xa4\xc3\xa4 ja \xc3\xa4yri\xc3\xa4ispitoista ruokaa.'